Lav et referat af nedenstående tekst:

Tekst:
Regeringen og en lang række af Folketingets øvrige partier har indgået en aftale om inflationshjælp. Det erfarer TV 2, der har set aftaleteksten. Hjælpen indbefatter blandt andet en ældrecheck på 5000 kroner, udskydelse af betalingsfrister for A-skat og arbejdsmarkedsbidrag for virksomheder og tilskud til borgere med høje medicinudgifter. Derudover er der afsat 300 millioner kroner til udsatte børnefamilier, men hvem pengene konkret skal gå til, skal først forhandles i Beskæftigelsesministeriet. Aftalen om inflationshjælp vil blive præsenteret i Finansministeriet senere fredag. Strid om penge til børnefamilier I aftalen er der også afsat 300 millioner kroner til udsatte børnefamilier. Men hvem pengene konkret skal gå til, er aftalepartierne ikke blevet enige om. Det skal først forhandles i Beskæftigelsesministeriet. Netop det fik Enhedslisten til torsdag at forlade forhandlingerne. Partiet mener, at regeringen begår "klokkeklart løftebrud" ved ikke at garantere, at de familier, der før modtog det særlige børnetilskud, vil få økonomisk hjælp. - Vi har prøvet i forhandlingerne at få en garanti for, at de familier ikke blev ladt i stikken. Det er noget, Mette Frederiksen tidligere har lovet ikke ville ske, men vi kan ikke få den garanti. Derfor kan vi ikke se os selv i denne her aftale, sagde Enhedslistens finansordfører, Pelle Dragsted. Inden valget var der enighed om at forlænge børnetilskuddet, der gives til eksempelvis forældre på kontanthjælp eller integrationsydelse. Men valget har Socialdemokratiet trukket sig, og derfor frafalder det 1. marts. Pressemøde 9.30 Aftalen tager udgangspunkt i det udspil, regeringen præsenterede 30. januar. Her lagde regeringen også op til en ekstra ældrecheck på 5000 kroner og en pulje på 300 millioner kroner til udsatte børnefamilier. Herefter blev de øvrige partier inviteret til forhandlingerne, og nu er der så landet en aftale med størstedelen af partierne i Folketinget. Den endelige aftale præsenteres i Finansministeriet af finansminister Nicolai Wammen (S) klokken 9.30. Du kan følge pressemødet på TV 2 NEWS og på TV2.DK.

Referat:
Finansminister Nicolai Wammen (S) holder pressemøde fredag formiddag, hvor den samlede aftale præsenteres.